Paterna senyalitza les voreres de les farmàcies per a evitar aglomeracions per recollida de màscares
15/04/2020

# Paterna senyalitza les voreres de les farmàcies per a evitar aglomeracions per recollida de màscares

[![Paterna senyalitza les voreres de les farmàcies per a evitar aglomeracions per recollida de màscares](/images/noticias/2020/04/espacio-farmacias-gr.jpg)](/images/noticias/2020/04/espacio-farmacias-gr.jpg)

15.04.2020

L'Ajuntament començarà a pintar hui mateix ratlles grogues en les voreres dels 24 establiments farmacèutics que hi ha a la ciutat per a previndre aglomeracions a les portes de les farmàcies després de l'anunci del Consell de lliurament gratuït de màscares a persones majors de 65 anys i grups de risc

Davant l'acord aconseguit entre el Consell i els farmacèutics de distribuir gratis màscares a persones majors de 65 anys i grups de risc i el previsible augment de l'afluència de clients a les farmàcies, l'Ajuntament de Paterna ha decidit senyalitzar en la via pública d'aquests establiments les distàncies de seguretat entre clients per a garantir el distanciament social entre els usuaris i reduir el risc de contagi per coronavirus.  
  
Amb aqueixa fi, a través de l'empresa municipal GESPA, l'Ajuntament començarà a pintar hui mateix, com a les condicions meteorològiques ho permeten, ratlles grogues en les voreres d'accés a les 24 farmàcies que hi ha repartides per tota la ciutat.  
  
D'aquesta manera, el consistori paterner estén a les farmàcies aquest tipus de senyalització que va implantar l'endemà de decretar-se l'estat d'alarma en una vintena de supermercats i botigues d'alimentació de la ciutat, convertint-se així en el primer municipi de tota Espanya a dur a terme aquesta forma de marcació de la via pública per a evitar aglomeracions de persones, una iniciativa que han seguit moltíssims pobles i ciutats de tot el país.